NORAKSTS

|  |  |
| --- | --- |
| 28.01.2020. | Nr.2/8 |

**Projekta “Jelgavas pilsētas pašvaldības policijas ēkas energoefektivitātes paaugstināšana” IESNIEGUMA iesniegšana**

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, D.Olte, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar likuma “Par pašvaldībām” 15.panta pirmās daļas 4.punktu, Ministru kabineta 2016.gada 8.marta noteikumiem Nr.152” Darbības programmas "Izaugsme un nodarbinātība" 4.2.2. specifiskā atbalsta mērķa "Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās" īstenošanas noteikumi”, Jelgavas pilsētas attīstības programmu 2014.-2020.gadam (apstiprināta ar Jelgavas pilsētas domes 2013.gada 23.maija lēmumu Nr.5/5 “Jelgavas pilsētas attīstības programmas 2014.-2020.gadam apstiprināšana”) un izsludināto projektu konkursu [darbības programmas “Izaugsme un nodarbinātība” 4.2.2. specifiskā atbalsta mērķa “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās](http://likumi.lv/doc.php?id=284839&version_date=20.09.2016)” pirmās projektu iesniegumu atlases kārtas “Energoefektivitātes paaugstināšana un atjaunojamo energoresursu izmantošana nacionālas nozīmes attīstības centru pašvaldībās” ietvaros,

**JELGAVAS PILSĒTAS DOME NOLEMJ:**

1. Iesniegt projekta “Jelgavas pilsētas pašvaldības policijas ēkas energoefektivitātes paaugstināšana” (turpmāk – Projekts) iesniegumu [darbības programmas “Izaugsme un nodarbinātība” 4.2.2. specifiskā atbalsta mērķa “](http://likumi.lv/doc.php?id=284839&version_date=20.09.2016)Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” pirmās projektu iesniegumu atlases kārtas “Energoefektivitātes paaugstināšana un atjaunojamo energoresursu izmantošana nacionālas nozīmes attīstības centru pašvaldībās” ietvaros. Projekta kopējās izmaksas ir 495 075,17 *euro.*

Projekta attiecināmās izmaksas ir 365 783,99 *euro*, t.sk.192 702,00 *euro* irEiropas Reģionālās attīstības fonda finansējums, 8 501,56 *euro* ir valsts budžeta dotācija pašvaldībām un 164 580,42 *euro* ir Jelgavas pilsētas pašvaldības līdzfinansējums.

Projekta neattiecināmās izmaksas ir 129 291,18 *euro,* kas ir Jelgavas pilsētas pašvaldības līdzfinansējums.

1. Projekta apstiprināšanas gadījumā Finanšu nodaļai ņemt aizņēmumu Valsts kasē vai citā kredītiestādē Projekta īstenošanai nepieciešamā priekšfinansējuma un līdzfinansējuma nodrošināšanai:
   1. 2020.gadā – 235 493,98 *euro;*
   2. 2021.gadā – 78 497,99 *euro*.
2. Gadījumā, ja Valsts kases vai citas kredītiestādes aizņēmums netiek piešķirts Projektā paredzētajā apjomā, finansējuma daļu, par kuru netiek saņemts Valsts kases vai citas kredītiestādes aizņēmums, finansēt no pašvaldības budžeta līdzekļiem.
3. Pilnvarot Jelgavas pilsētas pašvaldības izpilddirektoru veikt visas nepieciešamās darbības projekta iesniegšanai un īstenošanai, kā arī parakstīt ar projekta iesnieguma iesniegšanu un īstenošanu saistītos dokumentus.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2020.gada 28.janvārī